PLUS ดีด 4% โบรกแนะ “ซื้อ” เป้า 12 บ. ลุ้นกำไรปี 66 โต 28% รับยอดขายพุ่ง
PLUS เด้ง 4% ลุ้นกำไรปีนี้แตะ 264 ล้านบาท โต 28% รับยอดขายเครื่องดื่มน้ำมะพร้าวประเทศจีนปรับตัวสูง โบรกแนะนำ “ซื้อ” ราคาเป้าหมาย 12 บาท
PLUS เด้ง 4% ลุ้นกำไรปีนี้ 264 ล้านบาท โต 28% รับยอดขายเครื่องดื่มน้ำมะพร้าวประเทศจีนปรับตัวสูง โบรกแนะนำ “ซื้อ” ราคาเป้าหมาย 12 บาท
17 มี.ค. 2566

ผู้สื่อข่าวรายงานว่า วันนี้ (17 ก.พ. 66) ราคาหุ้น บริษัท โรแยล พลัส จำกัด (มหาชน) หรือ PLUS ล่าสุด ณ เวลา 10:23 น. อยู่ที่ระดับ 8 บาท บวก 0.30 บาท หรือ 3.90% สูงสุดที่ระดับ 8 บาท ต่ำสุดที่ระดับ 7.70 บาท ด้วยมูลค่าการซื้อขาย 4.28 ล้านบาท

บล.ดาโอ (ประเทศไทย) ระบุในบทวิเคราะห์ (14 มี.ค.66) ว่าแนวโน้มกำไรปี 66 อยู่ที่ 264 ล้านบาท เพิ่มขึ้น 28% เมื่อเทียบกับงวดเดียวกันของปีก่อน มาจากการจีนเริ่มเปิดประเทศต้นเดือนม.ค.66 เนื่องจากคนจีนนิยมเครื่องดื่มน้ำมะพร้าวและน้ำนมมะพร้าว ทำให้ยอดขายที่ประเทศจีนจะปรับตัวสูงขึ้น หลังจากที่ถูกกดดันจากการถูกปิดประเทศ ทั้งนี้ มองว่ายอดขายที่ประเทศจีนจะเติบโตมากถึง 68% เมื่อเทียบกับงวดเดียวกันของปีก่อน
นอกจากนี้ทางลูกค้าจะมีการขยายสาขาเพิ่มในปี 66 โดยทาง Walmart จะเพิ่มสาขาอีก 28 สาขา จากเดิม 4,742 สาขา ทำให้ยอดขายของ PLUS เติบโตไปพร้อมจำนวนสาขาของลูกค้า ส่งผลยอดขายที่สหรัฐขยายตัวอีก 30% เมื่อเทียบกับงวดเดียวกันของปีก่อน โดยยังคงแนะนำ “ซื้อ” ราคาเป้าหมายที่ 12.00 บาท